அவர் அதன் புடைநிலைகளையும் மண்டபத்தையும் அளந்தார்;  அவை மற்றவற்றின் அளவையே கொண்டிருந்தன. 25 அதற்கும் முக மண்டபத்திற்கும்,  மற்றவற்றிற்குப் போலவே பலகணிகள் இருந்தன.  அவை ஐம்பது முழ நீளமும் இருபத்தைந்து முழ அகலமும் கொண்டிருந்தன. 26 அதற்கு ஏறிச்செல்ல ஏழு படிகள் இருந்தன.  முன்பக்கம் புகுமுக மண்டபம் இருந்தது.  அதன் இருபக்கமிருந்த புடைநிலைகளில் பேரீச்சமர வடிவங்கள் இருந்தன.